Tiga keluarga tinggal sehelai sepinggang
LIONG CHAI LING MIRI : Tiga keluarga
tinggal sehelai sepinggang apabila tiga rumah kayu didiami mereka musnah dalam
kebakaran di Kampung Lusut Jaya di sini, malam kelmarin.  Difahamkan, api
dipercayai bermula dari sebuah rumah sebelum merebak dengan cepat ke dua lagi
rumah berhampiran.  Ketua Jabatan Bomba dan
Penyelamat Malaysia (JBPM) Zon 6 Miri, Law Poh Kiong berkata, pihaknya menerima
panggilan kecemasan kejadian 11.39 malam sebelum 21 anggota bersama dua jentera
digerakkan ke lokasi.  “Sebaik tiba, pasukan
kami mendapati kebakaran memusnahkan tiga buah rumah berkenaan dengan semuanya
jenis tidak kekal.  “Bomba segera
melaksanakan operasi pemadaman sehingga kebakaran padam sepenuhnya pada 12.59
malam,” katanya menerusi kenyataan semalam.  Law berkata, kebakaran
itu mengakibatkan tiga rumah terbabit yang dihuni seramai 12 orang musnah sama
sekali. Beliau berkata, tiada
kecederaan dan kemalangan jiwa dilaporkan dalam kebakaran itu. “Punca kebakaran
serta anggaran nilai kerugian masih dalam siasatan,” katanya.  
See author's posts
